ส่วนกรณีโรคระบาดไข้หวัดนกและโรคซาร์สที่เกิดขึ้น จะนำมาเป็นบทเรียนและจัดงบประมาณเฝ้าระวังโรคอุบัติใหม่หรือไม่ นางสุดารัตน์ กล่าวว่า เรื่องงบประมาณนั้นขณะนี้ขอไว้ส่วนหนึ่งแล้ว แต่ระยะยาวกำลังพิจารณาเรื่องการพัฒนาศักยภาพแล็บในเขตต่างจังหวัด ในศูนย์เขต เพราะขณะนี้เหมือนมีศูนย์เข้มแข็งเฉพาะในกรุงเทพฯ ขณะที่การตรวจวิเคราะห์คิวยาว ซึ่งถ้าสามารถพัฒนาความเข้มแข็งของศูนย์แล็บในภูมิภาคทั้ง 12 ศูนย์ได้ จะช่วยดูแลและควบคุมการระบาดของโรคได้เร็ว รวมไปถึงการควบคุมโรคอุบัติใหม่